Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 771

5. réztartalmúak. 72.02 Ferroötvözet Az árucsoporthoz tartozó Megjegyzések (1) c) pontja határozza meg a ferroötvözet fogalmát oly módon, hogy elsősorban a nem vas ötvözőelemek és az elemi vas tartalom határértékét adja meg A ferroötvözetek 72.02 vtsz. alszámai alá történő osztályozására vonatkozóan lásd az árucsoport Alszámos megjegyzéseinek 2. pontját. Így például egy olyan ferroötvözet, amely több mint 30% mangánt és legfeljebb 8% szilíciumot tartalmaz a 7202 11 20—7202 19 00 alszámok valamelyike alá osztályozandó; ha azonban több mint 30% mangánt és 8% feletti mennyiségű szilíciumot tartalmaz, a 7202 30 00 alszám alá kell besorolni. Hasonlóan, a ferro-szilícium-mangán-alumínium ötvözetnek 8% feletti mennyiségű szilíciumot, több mint 30% mangánt és 10%-nál több aluminiumot kell tartalmaznia ahhoz, hogy a 7202 99 80 alszám alá lehessen osztályozni. Ha egy biner, terner vagy kvaterner ferroötvözet nincs részletesen megnevezve, a 7202 99 80 alszám alá kell osztályozni. A vas- és acélipar hulladékait, amelyeket beolvasztottak és ingot formába újraöntöttek (öntött hulladék) és összetételük olyan, mint egy ferroötvözeté, valamint azokat különleges acélok adalékolásához használják, anyaguk szerint a 72.02 vtsz. megfelelő alszáma alá kell osztályozni. Nem tartozik ezen vtsz. alá a nem vasfémek olyan olvasztási maradéka, amely kén, foszfor vagy más szennyezés jelenléte miatt nem használható ferroötvözetként (általában 26.20 vtsz.). 7202 11 20— 7202 19 00 Ferromangán A ferromangán szabálytalan darabok formájában létezik, törésfelülete csillogó fehér. Rideg és nagyon kemény. Acélok oxigén-, illetve kénmentesítésére és széntartalmuk ismételt megnövelésére, valamint mangán, mint ötvözőelem bevitelére használják. 7202 11 20 és 7202 11 80 2 tömeg%-ot meghaladó széntartalommal Ide a magas széntartalmú ferromangán néven ismert ötvözetek tartoznak. A leggyakrabban használt minőség 6—7% szenet tartalmaz; mangántartalmának 30% felett kell lennie, de általában 70—80% közötti. 1998/19/II. szám 7202 19 00 Másféle Ide tartozik a közepes (1,25—1,5% közötti) vagy alacsony (0,75% alatti) széntartalmú ferromangán; mangántartalma 80—90% között változhat. Az ilyen termékeket az alacsony széntartalmú, mangánnal ötvözött acélok gyártásához használják. 7202 21 10— 7202 29 90 Ferroszilícium A ferroszilícium fényes szürke törésfelületű rideg anyag. A kereskedelemben előforduló változatainak szilíciumtartalma 10%-tól csaknem 96%-ig terjed, alacsony (0,1—0,2%) széntartalom mellett. Acélok finomítására vagy szilíciumtartalmú acélok (különösen „elektronikai lapok és lemezek”) előállítására használják, vagy szilícium helyett (amely drágább) más metallurgiai eljárásokhoz, pl. a magnézium kohászatban redukálószerként (szilikotermikus eljárás) alkalmazzák. 7202 30 00 Ferroszilíciumos mangán A ferroszilíciumos mangán, egyszerűbb nevén sziliko-mangán különféle formákban használatos, amelyek 8%-nál több, de maximum 35% szilíciumot, 30%-nál több, de legfeljebb 75% mangánt és legfeljebb 3% szenet tartalmaznak. Alkalmazási területe hasonlóak a ferroszilíciuméihoz, de a szilícium és a mangán együttes hatása minimumra csökkenti a nem fémes anyagok bevitelét, így végső soron csökkenti az oxigéntartalmat. 7202 41 10— 7202 49 90 Ferrokróm A ferrokróm nagyon kemény kristályos anyag, kristályainak mérete néha igen nagy. Általában 60—75% krómot tartalmaz; a közönséges ferrokróm széntartalma 4—10%, de ez az érték csökkenhet egészen 0,01%-ig is, ami a ridegség minimalizálásával jár együtt. Krómacélok gyártásához használják. 7202 50 00 Ferroszilíciumos króm A ferroszilíciumos króm általában 30% szilíciumot és 50% krómot tartalmaz, széntartalma pedig lehet magas vagy nagyon alacsony, ugyanúgy, mint a ferrokróm esetében. Ugyanarra a célra használják,mint a ferrokrómot; szilícium jelenlétében megkönnyíti az acél oxigénmentesítését. 7202 60 00 Ferronikkel Az idetartozó ferronikkel kéntartalma 0,5% alatt van, és azt a nikkellel ötvözött acélok előállításához használják. Ha a ferronikkel kéntartalma 0,5% vagy több, nem alkalmazható nikkelacélok gyártásához; nikkelkohászati köztes terméknek kell tekinteni és így a 75.01 vtsz. alá kell osztályozni. A kereskedelemben öntőnikkelként ismert bizonyos ötvözetek azonban, amelyeket korróziónak vagy magas hőmérsékletnek ellenálló termékek öntésére használnak, ezen alszám alá osztályozandók. Ugyanígy pl. egyes típusú ausztenites öntöttvasak is, amelyek a kereskedelemben számos védett márkanév alatt ismertek, és legfeljebb 36% nikkelt, 6% krómot, 6% szilíciumot, több mint 2% szenet és néha csekély mennyiségben egyéb elemeket (alumínium, mangán, réz, stb.) tartalmaznak. Áruosztályozás szempontjából ezek a termékek nem tekinthetők nyersvasnak, sem azért, mert nikkeltartalmuk 10% feletti, sem pedig azért, mert széntartalmuk 2% felett van. 7202 99 80 Más A 72.02 vtsz. HR Magyarázatának (12) pontjában felsorolt ferroötvözetek mellett ide tartoznak még a ferromangános titán, a ferroszilíciumos nikkel, a ferrosziliko-aluminiumos kálcium, a ferroalumínium, a ferroszilíciumos alumínium és a ferrosziliko-mangános alumínium is. A ferroalumínium alumínium tartalma általában 12 és 30% közötti. A ferroalumínium egyes fajtáit néha közvetlenül különleges alkatrészek öntésére használják, mivel kiválóan ellenállnak a korróziónak még magas hőmérsékleten is, valamint különleges mágneses és termikus tulajdonságaik miatt. A ferroszilíciumos alumíniumot különféle ötvözetekhez használják, például: — 45% szilícium és 20—25% alumínium; — 65—75% szilícium, több mint 10, de legfeljebb 15% alumínium és 3—4% titán; — 20—25% szilícium, 20—25% mangán és több mint 10, de legfeljebb 12% alumínium . A ferrosziliko-mangános alumínium általában 20% szilíciumot, 35% mangánt és 10—15% alumíniu - mot tartalmaz. 1998/19/II. szám 72.03 Vasércből közvetlen fémkiválasztással nyert termék és más szivacsos vas tömb, pellet vagy hasonló formában; legalább 99,94 tömegszázalék tisztaságú vas tömb, pellet vagy hasonló formában 7203 90 00 Más A vámtarifaszám szövegének második részében említett termékeken kívül, amelyeket a vtsz. HR Magyarázatának utolsó előtti bekezdése sorol fel, ide tartozik az olyan szivacsos vasgyártmány, amelyet a vasérc közvetlen redukciójától különböző eljárással állítottak elő, azaz az olvasztott nyersvasból porlasztásos technikával nyertek. 72.04 Vas- és acéltörmelék és hulladék; ingot újraolvasztott hulladékvasból vagy -acélból A 72.04 vtsz. HR Magyarázatának (A) részében felsorolt hulladékokon kívül ide tartozik a 1,5 m hosszúságúnál rövidebb darabokra vágott használt sínszál is (lásd a 7302 10 90 alszám magyarázatát). 7204 41 10 Esztergaforgács, gyaluforgács, forgács apríték, marási hulladék, fűrészpor és reszelék Nem tartozik ide az idegen anyagoktól (pl. mágneses úton) elválasztott marási hulladék és reszelék, amelyet szemcseméretében homogenizáltak (pl. rostálással). Szemcseméretétől függően [lásd a XV. Áruosztály Megjegyzéseinek (8) b) és az árucsoporthoz tartozó Megjegyzések (1) h) pontját] ez a termék a 7205 10 00, 7205 21 00 vagy a 7205 29 00 alszámok valamelyike alá tartozik. 7204 49 10 Darabokra törve (feldarabolva) A daradokra tört (feldarabolt) hulladék olyan terméket jelent, amelynek 95 tömeg%-a olyan darabokból áll, amelyeknek egyetlen mérete sem haladja meg a 200 mm-t. 7204 49 91 Válogatás és osztályozás nélkül Ide az olyan ömlesztett hulladék tartozik, amelyben pl. öntöttvas, ónozott vaslemez és különböző acélfajták találhatók különféle formákban. 7204 49 99 Másféle Ide a válogatott vagy osztályozott ömlesztett hulladék tartozik. 7204 50 10 és 7204 50 90 Ingot újraolvasztott hulladékból Az olyan újraolvasztott hulladékból készült ingotot, amelynek vegyi összetétele megegyezik a ferroötvözetekével és különleges acélok gyártásához adalékként használatos, a 72.02 vtsz. megfelelő alszáma alá kell osztályozni. 72.05 Szemcse és por nyersvasból, tükörvasból, vasból vagy acélból 7205 21 00 és 7205 29 00 Por Az idetartozó termékek lehetnek ötvözőelemekkel kevertek bizonyos, a 72.05 vtsz. HR Magyarázatának (B) pontjában említett célokból, vagy védőelemekkel elegyítve is (pl. cinkkel) a vas spontán begyulladásának megakadályozása céljából. II. VAS ÉS NEM ÖTVÖZÖTT ACÉL 72.07 Félkész termék vasból vagy nem ötvözött acélból 7207 19 14 Folyamatos öntéssel előállítva A folymatos öntéssel készült félkész termékek külső felületén jellemzően különféle színű keresztirányú gyűrűk találhatók többé-kevésbé azonos távolságban, valamint keresztmetszetükön sugaras kristályszerkezet figyelhető meg a gyors lehűtés következtében. Ezeket főként varrat nélküli csövek gyártásához köztes termékként alkalmazzák. 72.08 Síkhengerelt, legalább 600 mm szélességű termék vasból vagy nem ötvözött acélból, melegen hengerelve, plattírozás, lemezelés vagy bevonás nélkül Az „áthengerlés” kifejezés ezen vtsz. alszámai esetén csupán azt a folyamatot jelenti, amely során a fém ellenirányban forgó hengerek között halad át és ezáltal vastagsága csökken. Ennek az eljárásnak lehet még olyan hatása is, hogy nemesíti a fém felületét, vagy javítja mechanikai tulajdonságait. Az „áthengerlés” kifejezés nem jelenti azonban az ún. „dresszírozást”, amelynek során a fém vastagsága kismértékben csökken, sem pedig más olyan eljárást, amelyben a fém alakja megváltozik, de vastagsága nem csökken. 1998/19/II. szám 7208 90 10 Legfeljebb felületkezelve vagy egyszerűen vágva, de nem négyzetes vagy téglalap formára Ide olyan síkhengerelt áruk tartoznak, amelyek egy vagy több, a 72.08 vtsz. HR Magyarázata második bekezdése (3)—(5) pontjaiban említett felületkezelési folyamaton mentek át és/vagy négyzetestől vagy téglalaptól eltérő formára vágták, de másképpen nem munkálták meg. 7208 90 90 Más Ide olyan síkhengerelt áruk tartoznak, amelyek a hengerlés után a következő eljárások valamelyikével munkáltak meg: hornyolás, lyukasztás, illetve az élek ferde levágása vagy lekerekítése. Az olyan termékeket azonban, amelyeken közvetlenül a hengerléssel kiemelkedő mintázatokat alakítottak ki, nem kell megmunkáltnak tekinteni ezen alszám tekintetében. 72.09 Síkhengerelt, legalább 600 mm szélességű termék vasból vagy nem ötvözött acélból, hidegen hengerelve (hidegen tömörítve), plattírozás, lemezelés vagy bevonás nélkül 7209 90 10 Legfeljebb felületkezelve vagy egyszerűen vágva, de nem négyzetes vagy téglalap formára A 7208 90 10 alszám magyarázata értelemszerűen alkalmazandó. 7209 90 90 Más A 7208 90 90 alszám magyarázata értelemszerűen alkalmazandó. 72.10 Síkhengerelt, legalább 600 mm szélességű termék vasból vagy nem ötvözött acélból, plattírozva, lemezelve vagy bevonva Ezen vtsz. alatt a plattírozott termékek olyan gyártmányok, amelyek keresztül mentek az árucsoport HR Általános rendelkezései (IV) rész (C) bekezdésének (2) e) pontjában meghatározott plattírozási eljáráson; a lemezelt vagy bevont termékek pedig azok, amelyek átestek az Általános rendelkezések fent említett részének d) (iv) és d) (v) pontjában foglalt eljáráson. 7210 12 11 Ónozott lemez Nem tartozik ide a lakkozott ónozott lemez (7210 70 31 alszám). 7210 20 10 és 7210 20 90 Ólommal lemezelve vagy bevonva, beleértve az ón-ólom bevonatú lemezt is Az „ón-ólom bevonatú lemez” ezen alszám tekintetében olyan 0,5 mm-nél vékonyabb síkhengerelt lemezt jelent, amelyet elektrolízis vagy olvasztott fém fürdőbe merítés útján ón és ólom ötvözetével bevontak. Az ólom mennyisége a két felületen nem haladhatja meg a négyzetméterenkénti 120 g-ot. 7210 30 10 és 7210 30 90 Elektrolitikus úton cinkkel lemezelve vagy bevonva Lásd a 7210 30, 7210 41 és 7210 49 alszámok HR Alszámos Magyarázatát. 7210 41 10 és 7210 41 90 Hullámosított Lásd a 72.08 vtsz. HR Magyarázatának hatodik bekezdését 7210 61 10 és 7210 61 90 Alumínium-cink ötvözettel lemezelve vagy bevonva Ide tartoznak a síkhengerelt termékek olyan ötvözettel lemezelve vagy bevonva, amelyben az alumínium tömegaránya nagyobb a cink tömegarányánál. Egyéb ötvözőelemek jelenléte is megengedett. 7210 90 10 Ezüstözve, aranyozva, platinával lemezelve vagy zománcozva A zománcozott lapok vagy lemezek mellett ezen alszám alá tartoznak az ezüstözött, aranyozott vagy platinával lemezelt lapok és lemezek, azaz az olyanok, amelyeket egyik vagy mindkét oldalukon nemesfémmel vontak be bármilyen, a plattírozástól különböző eljárással. Az alkalmazott eljárás főként az elektrolitikus leválasztás (galvanizálás), a porlasztás vagy szórás és a vákuumban történő elpárologtatás [lásd az árucsoporthoz tartozó HR Általános rendelkezések (IV) része (C) pontjának (2) (d) (iv) bekezdését]. 72.11 Síkhengerelt, kevesebb mint 600 mm szélességű termék vasból vagy nem ötvözött acélból, plattírozás, lemezelés vagy bevonás nélkül Nem tartozik ide a négyzetestől vagy téglalaptól eltérő alakú termék még akkor sem, ha szélessége 600 mm-nél kevesebb (72.08 vtsz.). 72.12 Síkhengerelt, kevesebb mint 600 mm szélességű termék vasból vagy nem ötvözött acélból, plattírozva, lemezelve vagy bevonva A 72.10 vtsz. magyarázata értelemszerűen alkalmazandó. 1998/19/II. szám 7212 50 93 Alumínium-cink ötvözettel lemezelve vagy bevonva A 7210 61 10 és 7210 61 90 alszámok magyarázata értelemszerűen alkalmazandó. 72.14 Más rúdvasból vagy nem ötvözött acélból, legfeljebb kovácsolva, melegen hengerelve, melegen húzva vagy extrudálva, de hengerlés után csavarva is 7214 10 00 Kovácsoltvas A kovácsolt és a hengerelt termékek megkülönböztetésére vonatkozóan lásd az árucsoport Általános megjegyzéseinek A) részét. 72.15 Más rúd vasból vagy nem ötvözött acélból 7215 90 90 Más Ide tartozik a kovácsolt, melegen hengerelt vagy húzott rúd és pálca, valamint a hideg úton előállított olyan termék, amely keresztülment a következő eljárások valamelyikén:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes